**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**PROIECT DE HOTĂRÂRE NR. \_\_\_\_\_\_\_\_/\_\_\_\_\_\_\_2024**

**privind aprobarea asocierii Județului Satu Mare, în cadrul societății MANAGEMENTUL DEȘEURILOR SATU MARE S.R.L, cu comunele Botiz, Dorolț și Homoroade, membre în cadrul ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

luând în considerare:

* Nota de fundamentare a societății MANAGEMENTUL DEȘEURILOR SATU MARE S.R.L. nr. 45/18.10.2024, înregistrată la Consiliul Județean Satu Mare cu nr. 22902/18.10.2024,
* Minuta ședinței de lucru din data de 17.10.2024, înregistrată la Consiliul Județean Satu Mare cu nr. 22872/18.10.2024,

- Nota de control a Autorității Naționale de Reglementare pentru Serviciile Comunitare de Utilități Publice nr. 987555 din 19.12.2023, înregistrată la Consiliul Județean Satu Mare cu nr.27888/19.12.2023, prin care, în vederea gestionării activităților specifice de administrare a Depozitului Ecologic Doba, s-a dispus măsura înființării unei societăți comerciale ca operator regional, în sensul prevederilor Legii nr.51/2006 a serviciilor comunitare de utilităţi publice, republicată, cu modificările şi completările ulterioare, coroborate cu cele ale Legii nr.101/2006 a serviciului de salubrizare a localităţilor, republicată, cu modificările şi completările ulterioare,

ținând cont de:

* Hotărârea Consiliului Ju**dețe**an Satu Mare nr. 105/2024 privind aprobarea înființării societății MANAGEMENTUL DEȘEURILOR SATU MARE S.R.L.
* Certificatul de înregistrare seria B nr. 4962808, eliberat la 26.06.2024, al societății MANAGEMENTUL DEȘEURILOR SATU MARE S.R.L., CUI 50279166, J30/642/25.06.2024;
* Actul constitutiv al societății MANAGEMENTUL DEȘEURILOR SATU MARE S.R.L, actualizat ;
* Încheierea civilă nr. 2865/11.10.2024 a Judecătoriei Satu Mare, prin care s-a admis cererea de înscriere a ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE în registrul asociațiilor și fundațiilor ținut la grefa Judecătoriei Satu Mare, comunicată Consiliului Județean Satu Mare și înregistrată cu nr. 22761/17.10.2024,

în conformitate cu prevederile:

* clauzelor 6.3, 7.4, 9.1, 9.2 și 13.1 din Actul constitutiv al societății MANAGEMENTUL DEȘEURILOR SATU MARE S.R.L - actualizat,
* art.194 alin.(1) lit.d), art.196^1 alin.(1), art. 204 alineatele (1) și (4) și art. 221 din Legea societăților nr.31/1990, republicată, cu modificările și completările ulterioare,
* art. 2 literele g) și h), art. 8 alin.(3) lit.c) din Legea 51/2006 a serviciilor comunitare de utilități publice, republicată, cu modificările și completările ulterioare,

în temeiul prevederilor art. 173 alin. (2) lit. d), alin. (5) lit. m) și alin. (7) lit.a), precum și ale art. 196 alin. (1) lit. a) coroborate cu cele ale art. 182 alin. (4) cu trimitere la art. 139 alin. (3) lit. f) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art**.**1**. **(1)** Se aprobă asocierea Județului Satu Mare cu Comuna Botiz, Comuna Dorolț și Comuna Homoroade, în cadrul operatorului regional de salubrizare - societatea MANAGEMENTUL DEȘEURILOR SATU MARE S.R.L, prin majorarea capitalului social.

**(2**) Se aprobă majorarea capitalului social al societății MANAGEMENTUL DEȘEURILOR SATU MARE S.R.L., de la 10.900.000 lei, divizat în 1000 părţi sociale egale, la 10.903.270 lei, divizat în 10.003 părți sociale, adică 10.000 părţi sociale pentru Județul Satu Mare și câte o parte socială pentru fiecare dintre unitățile administrativ-teritoriale: Botiz, Dorolț și Homoroade.

**(3)** Ca urmare a majorării de capital social, participarea la profit și participarea la pierderi ale asociaților este:

- Județul Satu Mare 99,97 %;

- Comuna Botiz 0,01 %;

- Comuna Dorolț 0,01 %;

- Comuna Homoroade 0,01 %.

**(4)** Comuna Botiz, Comuna Dorolț și Comuna Homoroade vor subscrie şi vor vărsa integral, în numerar, fiecare, suma de 1.090 lei, în contul de capital social, corespunzătoare unei părți sociale dobândite în cadrul societății MANAGEMENTUL DEȘEURILOR SATU MARE S.R.L.

**(5)** Componența Adunării Generale a Asociaților societății MANAGEMENTUL DEȘEURILOR SATU MARE S.R.L. se modifică prin intrarea de drept a primarilor comunelor: Botiz, Dorolț și Homoroade în acest organism de conducere, în conformitate cu dispozițiile art. 132 din OUG nr. 57/2019 privind Codul administrativ, cu modificările și completările ulterioare.

**(6)** În sensul aplicării prevederilor alineatelor precedente, Actul constitutiv al societății MANAGEMENTUL DEȘEURILOR SATU MARE S.R.L se va modifica în mod corespunzător, prin hotărâre a Adunării Generale a Asociaţilor.

**Art. 2.** Se mandatează preşedintele Consiliului Judeţean Satu Mare, dl. Pataki Csaba, în calitate de reprezentat legal în adunarea generală, să semneze în numele şi pentru Judeţul Satu Mare**,** Actul constitutiv al societăţii, în conformitate cu prevederile prezentei hotărâri.

**Art. 3.** Se împuterniceşte d-l. Ardelean Ioan Claudiu, administratorul executiv-director general al societăţii, să facă toate demersurile necesare la Oficiul Registrului Comerțului în vederea înregistrării modificărilor Actului constitutiv privind componența structurii asociative, prin intrarea Comunelor: Botiz, Dorolț și Homoroade în societatea MANAGEMENTUL DEȘEURILOR SATU MARE S.R.L.

**Art. 4.** Cu ducerea la îndeplinire a prezentei hotărâri se încredinţează preşedintele Consiliului Judeţean Satu Mare şi administratorul executiv-director general al societății MANAGEMENTUL DEȘEURILOR SATU MARE S.R.L.

**Art. 5.** Prezenta hotărâre se comunică, prin grija secretarului general al judeţului Satu Mare, cu preşedintele Consiliului Judeţean Satu Mare, cu societatea MANAGEMENTUL DEŞEURILOR SATU MARE S.R.L., cu ASOCIAȚIA DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE, precum şi cu Direcţia dezvoltare regională și cu Direcţia juridică din cadrul aparatului de specialitate al Consiliului Judeţean Satu Mare.

**Satu Mare, \_\_\_\_\_\_\_\_\_ 2024**

**INIŢIATOR: AVIZEAZĂ:**

**PREŞEDINTE, SECRETAR GENERAL AL JUDEŢULUI,**

Pataki Csaba Crasnai Mihaela Elena Ana

Red./Tehn R.A.L../5 ex