JUDEŢUL SATU MARE

**CONSILIUL JUDEŢEAN SATU MARE**

**DIRECŢIA DEZVOLTARE REGIONALĂ**

**DIRECȚIA JURIDICĂ**

Nr.22942/18.10.2024

**RAPORT DE SPECIALITATE**

**privind aprobarea asocierii Județului Satu Mare, în cadrul societății MANAGEMENTUL DEȘEURILOR SATU MARE S.R.L., cu comunele Botiz, Dorolț și Homoroade, membre în cadrul ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE**

Referitor la Proiectul de hotărâre privind aprobarea asocierii Județului Satu Mare, în cadrul societății MANAGEMENTUL DEȘEURILOR SATU MARE S.R.L., cu comunele Botiz, Dorolț și Homoroade, membre în cadrul ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE,

având în vedereNota de fundamentare a societății MANAGEMENTUL DEȘEURILOR SATU MARE S.R.L. nr.45/18.10.2024, înregistrată la Consiliul Ju**dețe**an Satu Mare cu nr. 22902/18.10.2024, prin care se solicită inițierea, dezbaterea și adoptarea unui Proiect de hotarare privind aprobarea asocierii unităților administrativ-teritoriale: Județul Satu Mare, Comuna Botiz, Comuna Dorolț și Comuna Homoroade în cadrul operatorului regional de salubrizare -societatea MANAGEMENTUL DEȘEURILOR SATU MARE S.R.L precum și Minuta ședinței de lucru din data de 17.10.2024 înregistrată cu nr. 22872/18.10.2024,

luând în considerare Nota de control a Autorității Naționale de Reglementare pentru Serviciile Comunitare de Utilități Publice nr. 987555 din 19.12.2023, înregistrată la Consiliul Județean Satu Mare cu nr.27888/19.12.2023, prin care, în vederea gestionării activităților specifice de administrare a Depozitului Ecologic Doba, s-a dispus măsura înființării unei societăți comerciale - **operator regional**, până la data de 30.06.2024, în condițiile prevederilor Legii nr.51/2006 a serviciilor comunitare de utilităţi publice, republicată, cu modificările şi completările ulterioare, coroborate cu cele ale Legii nr.101/2006 a serviciului de salubrizare a localităţilor, republicată, cu modificările şi completările ulterioare;

ținând cont de:

* Hotărârea Consiliului Ju**dețe**an Satu Mare nr. 105/2024 privind aprobarea înființării societății MANAGEMENTUL DEȘEURILOR SATU MARE S.R.L.
* Certificatul de înregistrare seria B nr. 4962808, eliberat la 26.06.2024, al societății MANAGEMENTUL DEȘEURILOR SATU MARE S.R.L., CUI 50279166, J30/642/25.06.2024;
* Actul constitutiv al societății MANAGEMENTUL DEȘEURILOR SATU MARE S.R.L, actualizat ;
* Încheierea civilă nr. 2865/11.10.2024 a Judecătoriei Satu Mare, prin care s-a admis cererea de înscriere a ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE în registrul asociațiilor și fundațiilor ținut la grefa Judecătoriei Satu Mare, comunicată Consiliului Județean Satu Mare și înregistrată cu nr. 22761/17.10.2024,

în conformitate cu prevederile:

* clauzelor 6.3, 7.4, 9.1, 9.2 și 13.1 din Actul constitutiv al societății MANAGEMENTUL DEȘEURILOR SATU MARE S.R.L - actualizat, în conformitate cu care:

*.. 6.3. Capitalul social al societăţii este asigurat de asociaţi prin aporturi în numerar sau/şi, dupa caz, în natură.*

*7.4. Asociaţii iniţiali şi ulteriori sunt obligaţi să depună integral aporturile subscrise, la data şi în limitele unei asemenea subscriptii, în conformitate cu cerinţele legii.*

*9.1. Capitalul social poate fi majorat în baza hotărârii Adunării generale, prin admiterea de noi asociaţi, prin includerea de rezerve sau profituri cuvenite asociaţilor, efectuarea de noi aporturi de capital în numerar şi/sau în natură, acestea din urmă fiind evaluate de către experţi sau prin alte modalităţi legale.*

*9.2. Majorarea capitalului social se va realiza conform procedurii prevăzute de lege.*

*13.1. Fiecare asociat este obligat să verse cota sa de participare la capitalul social, în strictă conformitate cu dispoziţiile legii şi ale prezentului Act constitutiv.”;*

* art.194 alin.(1) lit.d), art.196^1 alin.(1), art. 204 alineatele (1) și (4) și art. 221 din Legea societăților nr. 31/1990, republicată, cu modificările și completările ulterioare, în conformitate cu care:

,, *Art. 194 (1) Adunarea generală a asociaţilor are următoarele obligaţii principale:*

*d) să modifice actul constitutiv.*

*,, Art. 196^1 (1) În cazul societăţilor cu răspundere limitată cu asociat unic, acesta va exercita atribuţiile adunării generale a asociaţilor societăţii.*

,,Art. 204\*) *(1) Actul constitutiv poate fi modificat prin hotărâre a adunării generale ori a Consiliului de administraţie, respectiv directoratului, adoptată în temeiul art. 114 alin. (1), sau prin hotărârea instanţei judecătoreşti, în condiţiile art. 223 alin. (3) şi ale art. 226 alin. (2).*

*(4) După fiecare modificare a actului constitutiv, administratorii, respectiv directoratul vor depune la registrul comerţului actul modificator şi textul complet al actului constitutiv, actualizat cu toate modificările, care vor fi înregistrate în registrul comerţului în temeiul încheierii registratorului de registrul comerţului. În cazurile prevăzute la art. 223 alin. (3) şi la art. 226 alin. (2), înregistrarea în registrul comerţului se efectuează din oficiu, în baza hotărârii definitive de excludere sau de retragere.*

,, ART. 221 *Societatea cu răspundere limitată îşi poate majora capitalul social, în modalităţile şi din sursele prevăzute de art. 210.*

* art. 2 literele g) și h), art. 8 alin.(3) lit. c) din Legea 51/2006 a serviciilor comunitare de utilități publice, republicată, cu modificările și completările ulterioare, în conformitate cu care:

*,,Art. 2 În înţelesul prezentei legi, termenii şi noţiunile de mai jos se definesc după cum urmează:*

*g) operator de servicii de utilităţi publice, denumit şi operator - persoana juridică de drept public sau de drept privat cu capital public, privat sau mixt, înregistrată în România, într-un stat membru al Uniunii Europene ori în alt stat, care asigură nemijlocit furnizarea/prestarea, în condiţiile reglementărilor în vigoare, a unui serviciu de utilităţi publice sau a uneia sau mai multor activităţi din sfera serviciilor de utilităţi publice;*

*h)* ***operator regional*** *- operatorul societate reglementată de Legea societăţilor nr. 31/1990, republicată, cu modificările şi completările ulterioare, cu capital social integral al unora sau al tuturor unităţilor administrativ-teritoriale membre ale unei asociaţii de dezvoltare intercomunitară având ca scop serviciile de utilităţi publice. Operatorul regional asigură furnizarea/prestarea serviciului/activităţii de utilităţi publice pe raza de competenţă a unităţilor administrativ-teritoriale asociate, exploatarea sistemelor de utilităţi publice aferente acestora, precum şi implementarea programelor de investiţii publice de interes zonal ori regional destinate înfiinţării, modernizării şi/sau, după caz, dezvoltării infrastructurii tehnico-edilitare aferente acestor servicii/activităţi, realizate în comun în cadrul asociaţiei. Operatorul regional se înfiinţează în baza hotărârilor adoptate de autorităţile deliberative ale unităţilor administrativ-teritoriale membre ale unei asociaţii de dezvoltare intercomunitară având ca scop serviciile de utilităţi publice, fie prin înfiinţarea unei noi societăţi, fie prin participarea la capitalul social al unuia dintre operatorii existenţi deţinut de o unitate administrativ-teritorială membră a asociaţiei de dezvoltare intercomunitară în conformitate cu prevederile Legii nr. 31/1990, republicată, cu modificările şi completările ulterioare. Operatorul regional este asimilat organismelor prestatoare de servicii publice prevăzute de Ordonanţa de urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, aprobată cu modificări prin Legea nr. 362/2009, cu modificările şi completările ulterioare;”*

*,, Art.8 (3) În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu:*

*c) asocierea cu alte unităţi administrativ-teritoriale în scopul înfiinţării, organizării, gestionării şi exploatării în interes comun a unor servicii de utilităţi publice, inclusiv pentru finanţarea şi realizarea obiectivelor de investiţii specifice sistemelor de utilităţi publice;,*

în vederea asigurării gestionării activităților specifice aferente Depozitului Ecologic Doba **prin intermediul unui operator regional** - persoană juridică de drept privat cu capital integral public, în sensul prevederilor Legii nr.51/2006 a serviciilor comunitare de utilități publice, republicată, cu modificările și completările ulterioare

în temeiul prevederilor art.182 alin. (4) coroborate cu cele ale art. 136 alin. (8) lit. b) din O.U.G. nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind aprobarea asocierii Județului Satu Mare, în cadrul societății MANAGEMENTUL DEȘEURILOR SATU MARE S.R.L., cu comunele Botiz, Dorolț și Homoroade, membre în cadrul ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE**

**DIRECTOR EXECUTIV , DIRECTOR EXECUTIV,**

**Direcția Dezvoltare Regională Direcția Juridică**

Ştern Felicia Cristina Mîndruț Marius Vasile

VIZAT JURIDIC,

cons. jr. Roatiș Alina Ligia

Red./Tehn. R.A.L../5 ex